**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.12.2023, ora 08:00 – 17.12.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 17.12.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 16.12.2023, la ora 11:45, **Avertizarea Hidrologică nr. 131 – COD GALBEN / COD PORTOCALIU**, valabilă în intervalul *16.12.2023 ora 12:00 – 17.12.2023 ora 24:00*, vizând menţinerea nivelurilor peste **COTELE DE APĂRARE** ca urmare a propagӑrii viiturilor din amonte pe râurile din bazinele hidrografice: *Tur, Crasna, Barcău***.**

Această **Avertizare Hidrologică** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- BIHOR şi SATU MARE – COD GALBEN;*

*- SATU MARE - COD PORTOCALIU*.

**RÂURI**

**Debitele au fost în scădere** pe râurile din bazinele: Vişeu, Iza, Tur, Someş, Crasna (exceptând cursul inferior), Barcău (exceptând cursul inferior), Crişuri, Mureş (exceptând cursul mijociu şi inferior), Bega , Timiş, Bârzava, Caraş, Nera, Cerna, Moldova, bazinele superioare ale Oltului şi Buzăului şi bazinele superioare şi mijlocii ale Jiului şi Bistriței.

Pe cursurile inferioare ale Crasnei, Barcăului şi Bistriței şi pe cursurile mijlocii şi inferioare ale Mureşului şi Buzăului şi pe cursul superior al Prutului, debitele au fost în creştere prin propagare, iar pe celelalte râuri au fost în general staționare.

Debitele se situează la valori peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, bazinele superioare ale Jiului, Oltului, Bistriței (afluent al Siretului), Trotușului şi Prutului. Pe celelalte râuri debitele se situează la valori cuprinse între 30-90% din normalele lunare şi mai mici (sub 30%) pe râurile din bazinele hidrografice: Bârlad, Jijia, Tazlău și pe unii afluenți din bazinele inferioare ale Jiului şi Oltului.

Formațiunile de gheață (gheață la maluri), existente au fost în extindere şi intensificare, fiind prezente în bazinul superior al Moldovei și pe unii afluenți ai Bistriței (afluent al Siretului) și Trotuşului.

Se situează peste:

- **COTA DE PERICOL** râul Crasna la stația hidrometrică Domăneşti (550+29)-jud.SM;

- **COTELE DE INUNDAȚIE** râurile la stațiile hidrometrice: Tur – Micula (310+59)-jud. SM și Crasna – Berveni (590+75)-jud. SM;

- **COTELE DE ATENȚIE** râurile la stațiile hidrometrice: Tur – Călineşti Oaş (350+24)-jud. SM, Tur – Turulung (360+50)-jud. SM, Barcău – Sălard (510+40)-jud. BH, Crișul Negru – Zerind (600+21) – jud. AR.

Este în vigoare **AVERTIZAREA HIDROLOGICĂ nr. 131** din 16.12.2023.

**Debitele vor fi în scădere** pe râurile din bazinele: Vişeu, Iza, Tur, Someş, Crasna, Barcău, Crişuri, Mureş (exceptând cursul inferior), Bega, Timiș, Bârzava, Caraș, Nera, Cerna, Jiu, Buzău, Bistrița, Moldova şi în bazinul superior şi mijlociu al Oltului.

Pe cursul inferior al Mureşului debitele vor fi în creştere prin propagare, iar pe celelalte râuri vor fi relativ staționare.

Formațiunile de gheață (gheață la maluri) existente, se vor menține fără modificări importante.

Ca urmare a propagării viiturilor formate anterior se vor menține peste **COTELE DE APĂRARE** cursurile inferioare ale râurilor: Tur şi Crasna.

Se menține în vigoare **AVERTIZAREA HIDROLOGICĂ nr. 131** din 16.12.2023, până la ora 24:00.

**DUNĂRE**

**Debitul la intrarea în țară (secțiunea Baziaș) în intervalul 16.12.2023 – 17.12.2023 a fost în creştere, având valoarea de 8100 m3/s**, peste media multianuală a lunii decembrie 5200 m3/s.

În aval de Porţile de Fier debitele au fost în creștere pe sectorul Gruia – Brăila și în scădere pe sectorul Galați – Tulcea.

**Debitul la intrarea în țară (secțiunea Baziaș) va fi în creştere (8600 m3/s).**

În aval de Porţile de Fier, debitele vor fi, în general, în creştere.

**2.** **Situaţia meteorologică în intervalul 16.12.2023, ora 09:00 –17.12.2023, ora 06:00**

**ÎN ŢARĂ**

Valorile termice diurne s-au situat în jurul celor normale la această dată. Cerul a fost mai mult noros în sud-vestul teritoriului, a prezentat înnorări temporare, mai ales ziua, în est, în sud-est și parțial în centru, iar în rest a fost mai mult senin. A plouat slab sau a burnițat, în cea mai mare parte a Olteniei și izolat în Muntenia, Banat, precum și în sud-estul Transilvaniei și al Dobrogei. În Carpații Meridionali, pe arii restrânse a nins slab. Vântul a suflat slab și moderat, cu unele intensificări pe crestele montane (viteze la rafală de până în jurul a 70 km/h) și pe suprafețe mici în sud, unde rafalele au atins 55...60 km/h. La ora 20 era strat de zăpadă la munte și măsura, în platformele stațiilor meteorologice, până la 52 cm în Munții Făgăraș, dar pe suprafețe mici și în depresiunile din estul Transilvaniei (până la 2 cm). Temperaturile maxime s-au încadrat între 1 grad la Oravița, Polovragi, Dedulești și Întorsura Buzăului și 8 grade la Vărădia de Mureș. La ora 6 se înregistrau valori termice cuprinse între -7 grade la Câmpeni, Curtea de Argeș, Miercurea Ciuc și Petroșani și 3 grade la Botoșani, Darabani, Mahmudia, Sfântu Gheorghe Deltă și Sulina. S-a semnalat ceață, pe alocuri, în Oltenia, Muntenia, Banat și Crișana.

*Observaţii: de ieri de la ora 6 au fost în vigoare 6 atenționări cod galben pentru fenomene meteorologice periculoase imediate emise după cum urmează: 3 de către SRPV Craiova, 1 de către SRPV Constanța, 1 de către SRPV Sibiu și 1 de către SRPV Timișoara.*

**LA BUCUREŞTI**

Vremea a fost normală din punct de vedere termic. Cerul a fost noros în prima parte a zilei, apoi s-a degajat treptat, iar seara și noaptea a devenit mai mult senin. Vântul a suflat slab și moderat. Temperatura maximă a fost de 4 grade la Afumați și Băneasa și 6 grade la Filaret. La ora 6 se înregistra -1 grad.

**3. Prognoza meteorologică în intervalul 17.12.2023, ora 09:00 –18.12.2023, ora 09:00**

**ÎN ŢARĂ**

Valorile de temperatură se vor situa în jurul mediilor multianuale în cea mai mare parte a țării. Cerul va fi mai mult noros în jumătatea de nord, unde izolat vor fi precipitații, mixte la munte și predominant ploi în rest. În celelalte regiuni cerul va fi temporar noros. Vântul va sufla slab și moderat, cu unele intensificări pe crestele montane. Temperaturile maxime se vor încadra între 0 și 8 grade, iar minimele între -7 și 3 grade. Local va fi ceață, asociată izolat cu burniță și posibil chiciură.

**LA BUCUREŞTI**

Valorile de temperatură vor fi în creștere. Cerul va fi variabil, iar vântul va sufla slab și moderat. Temperatura maximă va fi de 5...7 grade, iar minima de -2...-1 grad. Spre sfârșitul intervalului vor fi condiții de ceață.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

**DIRECȚIA COMUNICARE**